open-index/open-wikipedia-markdown huggingface dataset:
דירבורן

**דירבורן** (באנגלית: **Dearborn**) היא עיר במחוז ויין שבמדינת מישיגן בארצות הברית, הממוקמת בסמוך לדטרויט. העיר מהווה פרבר של דטרויט כחלק מהמרחב המטרופוליני שלה. על פי מפקד אוכלוסין שנערך בשנת 2020, בעיר מתגוררים 109,976 תושבים, והיא העיר השביעית בגודלה במישיגן. 

העיר הייתה לביתו של היזם האמריקאי הנרי פורד וחברת הרכב הבינלאומית פורד שוכנת בה.
בעיר מתגוררת אוכלוסייה ערבית גדולה שהיגרה מהמזרח התיכון, בין היתר ממוצא לבנוני, תימני, עיראקי, סורי ופלסטיני. בשל כך זוכה העיר לעיתים לכינוי "בירת אמריקה הערבית".

דירבורן הוקמה ב-1786 והוכרזה כעיר עצמאית בשנת 1927. העיר נקראת על שמו של מזכיר המלחמה החמישי של ארצות הברית, הנרי דירבורן.

## קישורים חיצוניים

* 
* 

## הערות שוליים

קטגוריה:מישיגן: ערים
קטגוריה:אמריקאים ממוצא לבנוני
קטגוריה:יישובים שהוקמו ב-1786
טקסיבוט

ה**טקסיבוט** (**TaxiBot**) הוא כלי רכב חצי רובוטי המשמש לגרירת מטוסים מגשר העלייה למטוס אל מסלול ההמראה ולהפך הנשלט על ידי הטייסים. הכלי פותח על ידי חטיבת להב של התעשייה האווירית, בשיתוף עסקי עם חטיבת הקרקע של חברת התעופה הגרמנית לופטהנזה ויצרנית הגוררים הצרפתית TLD.

## פיתוח
פיתוח הטקסיבוט החל בשנת 2008 כפרויקט משותף של התעשייה האווירית, לופטהנזה, וקבוצת TLD. בשנת 2011 נוסה הכלי בגרירת מטוס איירבוס A340-600 בטולוז, ומטוס בואינג 747-400 בנמל התעופה הבינלאומי של פרנקפורט.

הכלי מיועד לחסוך לחברות התעופה אחוזים ניכרים של דלק סילוני. לדוגמה; מטוס בואינג 747, צורך בממוצע 1.25 טונות דלק, ב-17 הדקות הקודמות להמראה. לעומת זאת, הטקסיבוט צורך בין 25 ל-30 ליטר דלק בלבד.

בנובמבר 2014 קיבל הטקסיבוט אישור רשות התעופה האזרחית והסוכנות האירופית לבטיחות תעופה (EASA) לגרירת מטוסי בואינג 737, ובפברואר 2015 החל לפעול בשירות לופטהנזה בנמל התעופה הבינלאומי של פרנקפורט.

בין יתרונות הכלי; הפחתה בצריכת דלק, הפחתה בזיהום אוויר ורעש, נדרשת השקעה מועטה בהסבת המטוסים לשימוש בכלי, וכן שיפור בבטיחות כיוון שמנועי הסילון מופעלים רק בסמוך למסלול ההמראה.

## שימוש בעולם
ביולי 2018 פורסם כי הודו תרכוש TaxiBots לנמלי התעופה במומבאי וניו דלהי. עוד פורסם כי לצורך כך נחתם שיתוף פעולה בין KSU ההודית לתעשייה האווירית כאשר בשלב הראשון יופעלו כלים באופן נסיוני בנמלי התעופה בהודו ובשלב השני יירכשו 38 כלים מבצעיים.

ב-15 באוקטובר 2019 הודיעה אייר אינדיה שהחלה בשימוש במערכת, להובלת מטוסי A320 מרחבת החנייה אל מסלול ההמראה. זאת כאשר מנועי המטוס דוממים.

דובר אייר אינדיה ציין שהטקסיבוט חוסך דלק ומפחית את זיהום האוויר ואת בלאי מנועי המטוס, ההתנעה מתבצעת על מסלול ההמראה.

## קישורים חיצוניים
* 
* 
* היסטוריה: טקסיבוט גורר בואינג 737 באתר ישראל דיפנס, 3 בנובמבר 2014
* 
* 
* 

## הערות שוליים

קטגוריה:התעשייה האווירית לישראל: מוצרים
קטגוריה:כלי רכב תעופתיים
טהראן - חיפה - תל אביב

"**[[טהראן]] – [[חיפה]] – [[תל אביב-יפו|תל אביב]]**", או **TeHTel**, היה פרויקט היוצר קשרים בין אזרחים איראנים לאזרחים ישראלים, ומחבר בין התרבות הישראלית והאיראנית. הפרויקט, שהושק במרץ 2012, פועל במרכז עזרי לחקר איראן והמפרץ הפרסי באוניברסיטת חיפה. TeHTel כולל אתר בפרסית, ופרופילים ברשתות חברתיות בינלאומיות ופרסיות. בפרויקט נרשמו מיליוני דפים נצפים, כתבותיו מצוטטות בכלי תקשורת איראנים מובילים, ומשתמשים איראנים פרסמו בפרויקט עשרות אלפי תגובות בפרסית. אנשי הפרויקט מקיימים קשר יום יומי עם אזרחים איראנים. 

## מהות הפרויקט
ל-TeHTel רשת של מאות שותפי תוכן ישראלים, שכוללת גופי תקשורת ישראלים גדולים לצד בלוגרים וצלמים עצמאיים. עורכי האתר בוחרים כתבות שונות ששותפי התוכן מפרסמים בעברית, מתרגמים אותן לפרסית ומפיצים את הכתבות באיראן. התכנים המתורגמים משמשים כבסיס לדיאלוג בין אזרחי המדינות. האתר מפרסם כתבות במגוון רחב של נושאים, החל מחיי היום יום בישראל, דרך תרבות ופוליטיקה, ועד כלכלה ונושאים מזרח תיכוניים. הפרויקט עוסק גם בנושאים רגישים, כגון המתחים בין מזרחים לאשכנזים בישראל ויוקר המחיה. 

מאמרים ישראלים שפורסמו ב-TeHTel הועתקו וצוטטו בתכיפות בכלי תקשורת איראנים מקוונים, ובהם למשל Raja News ו-YJC, אתר המזוהה עם משמרות המהפכה השמרניות באיראן. 

אנשי הפרויקט רוקמים קשרים יום יומיים עם האוכלוסייה באיראן. במסגרת זו, האיראנים מספרים בלשונם על חייהם ועל רעיונותיהם הפוליטיים, ולעיתים חולקים גם סיפורים אישיים. 

מעת לעת, יוזמים אנשי הפרויקט פעילות משותפת בין פעילים ישראלים לאיראנים. 

## תגובת השלטון האיראני ל-TeHTel
כחודש לאחר השקת TeHTel, תקף את הפרויקט הבכיר האיראני מiחסן רזאי, לשעבר משמרות המהפכה, מועמד לנשיאות המדינה, ומזכיר המועצה לקביעת אינטרס המשטר. רזאי טען כי הפרויקט הוא "אתר ריגול חדש של המשטר הישראלי", וכי "עורכי האתר טוענים אמנם כי האתר נועד ליצירת קשרי ידידות בין שני העמים, אך נראה כי מטרתו העיקרית היא ריגול והשגת מודיעין מתוך איראן בשיטה חדשה". בעקבות רזאי, מספר אתרים המזוהים עם בכירים אחראים בשלטון האיראני פרסמו גינוי לפרויקט.
בתגובה לדברי רזאי, פרסמו אנשי הפרויקט מכתב פתוח ובו קריאה לדיאלוג בין העמים. כחודש לאחר התקרית, פרסמה קבוצה בשם "לוחמי וקציני הסייבר של מחוז כרמאן", קבוצת האקרים איראנית המזוהה עם גורמים קיצוניים, גינוי חריף ל-TeHTel. באותו חודש תקפו האקרים איראנים את הפרויקט.

## קישורים חיצוניים
* אתר הפרויקט (לא פעיל)

## הערות שוליים

קטגוריה:אוניברסיטת חיפה
קטגוריה:יחסי איראן–ישראל
בלאמי יאנג

**בלאמי יאנג** (באנגלית: **Bellamy Young**; נולדה ב-19 בפברואר 1970) היא שחקנית תיאטרון, קולנוע וטלוויזיה אמריקאית. ידועה בעיקר בשל תפקידה כגברת הראשונה של ארצות הברית, מלי גרנט בסדרת הדרמה "סקנדל" ברשת ABC.

## ביוגרפיה
יאנג נולדה בשם אמי מריה יאנג באשוויל, צפון קרוליינה, להורים מאמצים. היא שינתה את שמה כשרצתה להצטרף כחברה בגילדת שחקני המסך, משום שהייתה עוד שחקנית עם שם זהה. יאנג החלה ללמוד לתואר ראשון באוניברסיטת ייל בחוג לפיזיקה, אך עד מהרה עברה ללמוד בחוג לאנגלית ובחוג לתיאטרון ואת לימודיה שם סיימה בשנת 1991. לאחר מכן סיימה את האקדמיה הבריטית-אמריקאית לדרמה באוניברסיטת אוקספורד.

יאנג היא טבעונית משנת 1988, ובשנת 2016 הופיעה בקמפיין לחברת PETA.

## קריירה
יאנג החלה את הקריירה שלה בתיאטרון. בשנות התשעים היא הופיעה בכמה מופעים של ברודוויי, ביניהם ההפקה המקורית של "החיים". מחוץ לברודוויי היא הופיעה במחזמר של סטיבן סונדהיים "מתגלגלים בשמחה" (1994) וכן בהפקתה של רנדי ניומן למחזה פאוסט (1995-1996).

בשנת 1995 עשתה יאנג את הופעת הבכורה שלה בטלוויזיה בתפקיד באופרת הסבון של רשת NBC, "עולם אחר", שם גילמה את דמותה של ד"ר קורטני אוואנס. היא השתתפה בשני תפקיד אורח שונים בסדרה "חוק וסדר". הופעתה הראשונה בקולנוע הייתה בשנת 1999, אז הופיעה בתפקיד קטן בסרט "שחור ולבן", ובהמשך השתתפה בעוד סרטים עצמאיים שונים.

בשנת 2003 יאנג לוהקה כשחקנית ראשית בשדרה של רשת USA "שוחרי שלום". הסדרה בוטלה לאחר עונה אחת בת תשעה פרקים. היא שיחקה בתפקיד משנה בסדרה "כסף, דארלינג" בין השנים 2008–2009, שם גילמה את אלן דרלינג, הגיסה המבוגרת במשפחת דרלינג. בתחילת שנות האלפיים החלה להופיע בתפקידי אורח במספר סדרות טלוויזיה וקומדיה, ביניהם "המופע של דרו קארי", "תיקים באפלה", "האנטומיה של גריי", "מרפאה פרטית", "שני גברים וחצי", ועוד אחרים. משנת 2000 עד 2011 עשתה יאנג מעל 30 הופעות אורח בסדרות טלוויזיה. בין 2011 ל-2013 שיחקה במספר פרקים בסדרה "מחשבות פליליות" כבת זוכו של מפקד הצוות אהרון הוצ'נר (הוץ') (תומאס גיבסון).

בשנת 2011 לוהקה יאנג לגלם את הגברת הראשונה של ארצות הברית, מלי גרנט, בסדרת המתח הפוליטית של רשת ABC "סקנדל". היא הופיעה בכל הפרקים של העונה הראשונה ושודרגה לתפקיד ראשי החל מהעונה השנייה ועד סיום הסדרה ב-2018. יאנג אמרה מאוחר יותר שבמקור תפקידה היה אמור להיות תפקיד שולי, בן שלושה פרקים בלבד. על הופעתה בסדרה זו זכתה יאנג לביקורות חיוביות, ובהמשך קיבלה את פרס מבקרי הטלוויזיה לשחקנית המשנה הטובה ביותר בסדרת דרמה.

## חיים אישיים
יאנג יצאה בעבר עם השחקנים ג'ושוע לאונרד ואד ויקס.

מאז ספטמבר 2017, יאנג נמצאת במערכת יחסים עם המוזיקאי הפורטוגזי פדרו סגונדו.

## פילמוגרפיה
### קולנוע

### טלוויזיה

## קישורים חיצוניים

* 

* 

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות תיאטרון אמריקאיות
קטגוריה:בוגרות אוניברסיטת אוקספורד
קטגוריה:בוגרי אוניברסיטת אוקספורד
קטגוריה:בוגרות בית הספר לדרמה של אוניברסיטת ייל
קטגוריה:בוגרי בית הספר לדרמה של אוניברסיטת ייל
קטגוריה:טבעוניות אמריקאיות
קטגוריה:טבעונים אמריקאים
קטגוריה:אמריקאיות שנולדו ב-1970
קטגוריה:אמריקאים שנולדו ב-1970
הנהלת חשבונות חד-צידית

**הנהלת חשבונות חד־צִידית** היא שיטה של ניהול חשבונות שבה כל עסקה נרשמת במקום אחד (ספר תקבולים ותשלומים). העסקאות שנרשמות בדרך כלל הן עסקאות המבוצעות במזומן. לעיתים יש צורך בשימוש בכרטיסיות עבור לקוחות חייבים או ספקים זכאים. השיטה מתאימה לבעלי מקצועות חופשיים או עסקים שהיקף פעילותם קטן. 

עסקים קטנים העומדים בקריטריונים המנויים בהוראות מס הכנסה (ניהול פנקסי חשבונות), תשל"ג 1973, כגון עוסק פטור רשאים לנהל את חשבונותיהם בשיטה הנהלת החשבונות החד־צידית, אם כי חוק החברות, התשנ"ט 1999 מחייב תאגידים המאוגדים כחברה לנהל את חשבונותיהם בשיטת הנהלת חשבונות כפולה.

## ראו גם
* הנהלת חשבונות כפולה

קטגוריה:חשבונאות
קטגוריה:הנהלת חשבונות
לשכת מנהלי החשבונות בישראל

**לשכת מנהלי החשבונות בישראל** היא איגוד מקצועי של ענף הנהלת החשבונות בישראל ומטרתה לקדם את האינטרסים המקצועיים והכלכליים של העוסקים בענף. הלשכה היא גוף וולונטרי המאגד את מנהלי החשבונות בישראל המוסמכים לעסוק במקצוע על ידי משרד הכלכלה.

הפעילות העיקרית של הלשכה מתמקדת בנושאים הבאים:
* ייצוג כולל (מקומי ובינלאומי), תוך מעורבות רחבה ופעילות ענפית בכל הגופים והמוסדות הרלוונטיים לקידום האינטרסים המקצועיים והעסקיים של הענף.
* הגנה על זכויות מנהלי החשבונות ופיקוח על חובותיהם אל מול כל הגופים הרלוונטיים.
* קידום חקיקה, פעילות ציבורית מגוונת והפעלת ועדות מקצועיות.
* ארגון ועידות, אירועים וימי עיון, הכשרה והשתלמויות מקצועיות בקורסים, סדנאות וסמינרים.
* שיתופי פעולה מקצועיים עם הממשלה והכנסת, בתי המשפט, משרד הכלכלה, אגודים מקצועיים בינלאומיים ועוד.

בנוסף, הלשכה פועלת לקידום מעמדם המקצועי, הציבורי, והכלכלי של מנהלי החשבונות בישראל וכן לשימור ושיפור הכשירות המקצועית, המעמד וההכרה הציבוריים והמקצועיים של חבריה. הלשכה חברה בארגון מנהלי החשבונות הבינלאומי IAB והיא מקיימת קשר על בסיס קבוע עם ארגוני מנהלי חשבונות אחרים בעולם.

## קישורים חיצוניים
* 

* International Association of Book-keepers (IAB)

קטגוריה:איגודים בישראל
קטגוריה:הנהלת חשבונות
קייזר (פירושונים)

**קייזר** (Kayser, Keyser, Keiser) הוא תואר אצולה גרמני ושם משפחה גרמני. בגרמניה נפוץ שם המשפחה בלמעלה מ-30,000 משפחות.

קטגוריה:שמות משפחה גרמניים
גריגורי פיכטנגולץ

**גריגורי מיכאילוביץ' פיכטנגולץ** (ברוסית: **Григо́рий Миха́йлович Фихтенго́льц** ; 5 ביוני 1888 – 26 ביוני 1959) היה מתמטיקאי סובייטי רוסי, יהודי יליד אודסה, הידוע כמחבר סדרת ספרי לימוד בנושא חשבון אינפיניטסימלי. פיכטנגולץ היה מבכירי המתמטיקאים בברית המועצות בתקופתו באוניברסיטת לנינגרד וחינך מספר מתמטיקאים סובייטים בכירים. הוא תרם רבות לאסכולה הרוסית באנליזה ממשית, לאופן שבו החומר נלמד באוניברסיטאות, ולתחום האנליזה המתמטית בכלל.

## ביוגרפיה
פיכטנגולץ נולד בשנת 1888 במשפחה יהודית באודסה שבאימפריה הרוסית. הוא למד באוניברסיטה הקיסרית של רוסיה החדשה בעיר וסיים עם תואר בשנת 1911. לאחר מכן עבד במכון האלקטרוטכני של סנט פטרסבורג והחל משנת 1918 לימד מתמטיקה באוניברסיטת פטרוגרד (ששמה שונה לאחר 1924 לאוניברסיטת לנינגרד) – משרה שבה הוא כיהן כ־40 שנה. בשנים אלה הוא שימש כמורם של מתמטיקאים סובייטים נודעים כגון לאוניד קנטורוביץ', סרגיי סובולב, איסידור נתנזון ואחרים.

פיכטנגולץ הקים אסכולה לאנליזה פונקציונלית באוניברסיטת לנינגרד. הוא קיבל תואר פרופסור בשנת 1929, ובשנת 1935 – תואר דוקטור למדעים. הוא הקים את הקתדרה לאנליזה מתמטית בפקולטה למתמטיקה ומכניקה שבה הוא לימד, ועמד בראש המושב במשך הקריירה האקדמית שלו. בשנת 1953 אולץ לעזוב את האקדמיה על ידי השלטונות.

לאחר הקמת ברית המועצות, כיהן פיכטנגולץ בוועד היועצים של משרד החינוך של רוסיה הסובייטית, בתפקיד זה היה יו"ר של ועדה שבנתה תוכניות לימודים. בשנת 1934 הוא יזם את האולימפיאדה המתמטית הראשונה בברית המועצות.

במהלך חייו פיכטנגולץ קיבל אות מדען מצטיין בברית המועצות ועיטור הדגל האדום של העמל.
בשנת 1953, לפני מותו של סטלין, בעיצומה של המערכה האנטישמית "נגד הקוסמופוליטיזם" בברית המועצות, אולץ פיכטנהולץ לפרוש מתפקידו באוניברסיטת לנינגרד.

## פרסומים
ממוזער|שמאל|upright|כרך 3 של הקורס בחשבון דיפרנציאלי ואינטגרלי
הפרסום הידוע ביותר של פיכטנגולץ הוא סדרת ספרי לימוד בעלת שלושה כרכים על החשבון האינפיניטסימלי, בשם "קורס בחשבון דיפרנציאלי ואינטגרלי" (ברוסית: Курс дифференциального и интегрального исчисления). הספרים שימשו כספרי לימוד אוניברסיטאיים סטנדרטיים בברית המועצות, מזרח אירופה וסין. כמו כן הם תורגמו לשפות נוספות כגון גרמנית ויצאו לאור במספר רב של הוצאות, כולל במאה ה־21.

בשנת 1922 תרגם פיכטנגולץ לרוסית, יחד עם יעקב טמרקין, את ספרו של שארל דה לה ואלה פוסן בשני כרכים, "קורס באנליזה אינפיניטסימלית" (בצרפתית: Cours d'analyse infinitésimale).

### רשימת פרסומים
* מתמטיקה למהנדסים (ברוסית: Математика для инженеров) ב־2 כרכים, 1931 (כרך א'), 1933 (כרך ב')
* קורס בחשבון דיפרנציאלי ואינטגרלי (ברוסית: Курс дифференциального и интегрального исчисления) ב־3 כרכים, 1948
* יסודות האנליזה המתמטית (ברוסית: Основы математического анализа) ב־2 כרכים, פורסם: 1964 (כרך א'), 1968 (כרך ב')

## לקריאה נוספת

*Vladimir Maz'ya. **Differential Equations of My Young Years** Birkhäuser, Springer, Switzerland 2014. p. 82


## קישורים חיצוניים

* קורותיו של גריגורי מיכאילוביץ' פיכטנגולץ, ברוסית (גרסה אנגלית)
* פיכטנגולץ ותלמידיו
* אלכסנדר אלטפלד - "פיכטנגולץ והקוסמופוליטיזם" בית המדענים, רחובות, 2012

## הערות שוליים

קטגוריה:מתמטיקאים סובייטים
קטגוריה:מתמטיקאים יהודים
קטגוריה:מתמטיקאים רוסים
קטגוריה:יהודים סובייטים
קטגוריה:מעוטרי עיטור הדגל האדום של העמל
קטגוריה:בוגרי אוניברסיטת אודסה
קטגוריה:ילידי 1888
קטגוריה:סובייטים שנפטרו ב-1959
גיא יעקובזון

**גיא יעקובזון** (10 בספטמבר 1939 – 10 בפברואר 1985) היה קצין צה"ל בדרגת אלוף-משנה, פיקד על גדוד 94 במלחמת יום הכיפורים ועל חטיבת אגרוף הברזל. מעוטר עיטור המופת.

## ביוגרפיה
יעקבזון נולד ברחובות בן למשפחת יעקבזון המקומית, שהייתה בעלת פרדסים ומפעלים. ב-1957 התגייס לצה"ל ושירת בחיל השריון. פיקד על מחלקת טנקי AMX-13 בגדוד 9 עד שחרורו ב-1960. למד כלכלה וספרות אנגלית באוניברסיטה העברית בירושלים ומנהל עסקים בשלוחת תל אביב של האוניברסיטה. במקביל עבד במפעל המשפחתי. הוא עבר לערד, ועבד ככלכלן בערד תעשיות כימיות ובמפעל "אורון".

במלחמת ששת הימים שירת במילואים כמפקד פלוגת טנקי צנטוריון בגדוד 94 של חטיבה 200 ("אגרוף הברזל"). הוא לחם בקרב בצומת ביר לחפן, בקרב במתחם ג'בל ליבני במהלכו השמיד 18 טנקי אויב ובקרב במתחם מעבר המיתלה. על פועלו במלחמה עוטר בעיטור המופת.

ב-1971 מונה למנהל מפעל הסכו"ם של כור תעשיות בדימונה. במקביל המשיך להתקדם בדרגות ובתפקידים בשירות המילואים ושימש מפקד גדוד 94.

במלחמת יום הכיפורים גויס הגדוד כחלק מכוחות אוגדה 146 ונלחם בקרבות הבלימה והתקפת הנגד הישראלית ברמת הגולן ובקרב נגד כוחות השריון העיראקים. במהלך הקרבות נפצע מרסיס פגז. בהמשך עבר הגדוד לחזית המצרית. לאחר המלחמה חזר לשירות הקבע ומונה ב-1974 למפקד חטיבת אגרוף הברזל.

בדצמבר 1975 מונה למתאם התעשיות הביטחוניות במשרד הביטחון ושימש גם כחבר במועצת המנהלים של התעשייה האווירית לישראל.

בשנות השמונים שם קץ לחייו ונקבר בבית העלמין הישן ברחובות.

## לקריאה נוספת
*שבתי טבת, **חשופים בצריח**, הוצאת שוקן, תשכ"ח 1968

## קישורים חיצוניים
*
* 
*נח כספי, מכוננות ששת הימים לחסימה במצר המיתלה, אתר יד לשריון
*דב גולדשטיין, ספל קפה עם אל"ם גיא יעקובסון שחזר לשרות פעיל, מעריב, 19 ביולי 1974

## הערות שוליים

קטגוריה:מעוטרי עיטור המופת במלחמת ששת הימים
קטגוריה:מפקדי חטיבת אגרוף הברזל
קטגוריה:משפחת יעקבזון
קטגוריה:מנהלים ישראלים
קטגוריה:מפקדי גדודים במלחמת יום הכיפורים
קטגוריה:מפקדי פלוגות במלחמת ששת הימים
קטגוריה:חיילי חיל השריון במלחמת ששת הימים
קטגוריה:עובדי משרד הביטחון
קטגוריה:אלופי-משנה בצה"ל
קטגוריה:בוגרי האוניברסיטה העברית בירושלים
קטגוריה:מתאבדים ישראלים
קטגוריה:אישים הקבורים ברחובות
קטגוריה:ישראלים שנולדו ב-1939
קטגוריה:ישראלים שנפטרו ב-1985
נשים על גלים

**נשים על גלים** (באנגלית: **Women on Waves**) הוא ארגון הולנדי ללא כוונת רווח, שנוסד בשנת 1999 על ידי הרופאה **רבקה גומפרטס** ותומך בזכות האישה לעבור הפלה מלאכותית במדינות שבהן הפלות אינן חוקיות. בנוסף, הארגון מספק אמצעי מניעה וייעוץ רפואי. המטרה המוצהרת של הארגון היא לעורר מודעות וליצור שיח אודות החוקים והמגבלות על הפלות, ולספק פתרונות לא ניתוחיים בטוחים לנשים במדינות שבהן הפלות אינן חוקיות.

## שיטת פעולה
ישנן מדינות בהן הפלות אינן חוקיות, אך מבוצעות בהן הפלות בלתי חוקיות רבות, תוך סיכון חיי הנשים. בשל הרצון לפעול בצורה חוקית, הארגון פועל מתוך ספינה הרשומה בהולנד עליה ממוקמת מרפאה ניידת. הספינה מפליגה למדינה שבה אסורות ההפלות על פי החוק, נשים קובעות תורים, ועולות על סיפון הספינה. הספינה שטה למים בינלאומיים, אז החוק ההולנדי תקף על גבי הסיפון ולכן ניתן לערוך את ההפלה בצורה חוקית.

## רבקה גומפרטס
רבקה גומפרטס היא רופאה ואמנית, פעילת זכויות אדם. גומפרטס נולדה ב-1966 בעיר הנמל פליסינגן שבהולנד. היא עברה לאמסטרדם ב-1980 שם למדה רפואה ואומנות. בהיותה רופאה מתמחה, שהתה על סיפון הספינה *Terwiel Rainbow Warrior II* והגתה את הרעיון להפלות בלב ים כדי לתת מענה להפלות לא חוקיות המסכנות חיי נשים ברחבי העולם. גומפרטס תכננה את מרפאת ההפלות ניידת, אותה ניתן להתקין על ספינות.

## ההפלגות
בכל ההפלגות נתקלו חברי הארגון בהתנגדות עזה מצד ארגונים המתנגדים להפלות, ביחד עם סיקור תקשורתי נרחב, עוין ואוהד כאחד. הפלגת הבכורה הייתה לאירלנד ב-2001, שם לא בוצעו הפלות בשל עיכוב במתן אישור להפלות. ב-2003 נערכה הפלגה לפולין. המכון הרשמי של פולין לסקרים ערך סקר לפני ואחרי ההפלגה ונמצאה עליה של 12% בקרב תומכי ההפלות. ב-2004 בוצעה הפלגה לפורטוגל, אך כניסתם נמנעה על ידי חיל הים הפורטוגלי ששיגר אוניות מלחמה. ב-2008 נערכה הפלגה לספרד, שם נערך ניסיון לגרור את הספינה אל מחוץ לנמל במטרה למנוע ממנה לעגון. ב-3 באוקטובר 2012 משרד הבריאות המרוקני הוציא צו האוסר את כניסתם של חברי הארגון למרוקו.

## קו חם
בעיות חוקיות וטכניות ניצבות בפני הארגון בניסיונות להעלות נשים על הספינה לצורך ביצוע הפלה במים בינלאומיים. על כן, מכשיר הארגון עובדים מקומיים המפעיל קו חם המספק מידע לנשים, בעיקר על שימוש בתרופה מיזופרוסטול שנועדה לטפל בכיבי קיבה, אך אחת מתופעות הלוואי שלה היא הפלה. הארגון מעניק מידע כיצד ניתן להשיג את התרופה, כיצד להשתמש בה, כיצד לזהות מקרי חירום בעקבות השימוש בה ודרכים להימנע מחשד לשימוש בה. כמו כן, הארגון מעניק תמיכה ועידוד לנשים במצוקה.

## הסרט הדוקומנטרי
בשנת 2014 יצא הסרט התיעודי "ספינת ההפלגות" המתאר את מאבקו של הארגון ואת ההפלגות. הסרט הוקרן לראשונה בפסטיבל הסרטים South by Southwest באוסטין, טקסס, ארצות הברית.

*הסרט זכה בשני פרסים בפסטיבל SXSW: פרס בחירת הקהל ופרס הכרה מיוחדת של חבר השופטים.
*פרס פיטר וינטוניק, שפילד
*פרס אדריאן שלי למצוינות, ננטקט

## קישורים חיצוניים
* 

* 
* הדף הרשמי של הסרט "ספינת ההפלגות"
* 
* 
* 
* 
* 

קטגוריה:הפלה מלאכותית
קטגוריה:ארגונים פמיניסטיים
קטגוריה:נשים בהולנד
קטגוריה:1999 בהולנד
סבטלוגורסק (מחוז קלינינגרד)

**סבטלוגורסק** (ברוסית: **Светлого́рск** *Svetlogorsk*; עד שנת 1946 נקראה בשמה הגרמני "אלשטיין" **Alstein**; בליטאית: **Raušiai**; בפולנית: **Ruszowice**) היא עיר קיט רוסית לחוף הים הבלטי ומרכז מנהלי של מחוז המשנה סבטלוגורסקי במובלעת קלינינגרד. העיר ממוקמת על חצי האי קלינינגרד (או חצי האי זמלנד), כ-40 ק"מ צפונית-מערבית לקלינינגרד.

## קישורים חיצוניים

* 
* סבטלוגורסק, רח' מורסקיה, טיילת לאורך חוף הים הבלטי, באתר "מזג אוויר ומצלמות רשת במחוז קלינינגרד" 

## הערות שוליים

קטגוריה:מחוז קלינינגרד: ערים
קטגוריה:ערים גרמניות לשעבר
קטגוריה:יישובים שהוקמו במאה ה-13
קאברל

**אדילסון טבארס וארלה** (נולד ב-22 באוקטובר 1988) הידוע גם כ**"קאברל"** הוא כדורגלן מכף ורדה בעל אזרחות שווייצרית המשחק בלוזאן בעמדת הקשר.

## קריירת מועדונים
קאברל התחיל את הקריירה שלו במחלקת הנוער של לוזאן ספורט כשהיה בן 17 עלה לקבוצה הבוגרת.

בקיץ  קאברל חתם בפ.צ. בזל ל-3 שנים. ב-5 באוגוסט 2007 הוא ערך את הופעת הבכורה שלו בקבוצה הבוגרת בניצחון 1-5 נגד יאנג בויז ברן. בעונתו הראשונה בבזל הוא לא הרבה לשחק לכן בקיץ  הוא הושאל לקבוצת המילואים של סביליה במדיה הוא הבקיע שער אחד ב-22 משחקים. בסיום העונה הוא חזר לבזל והפך לשחקן הרכב. ב-6 בדצמבר 2009 הוא הבקיע את שער הבכורה שלו בבזל בניצחון 2-3 נגד בלינצונה. בסיום העונה הוא זכה עם המועדון בדאבל. ב-19 באוקטובר 2010 קאברל הבקיע בניצחון 1-3 נגד רומא במסגרת שלב הבתים של ליגת האלופות.

ב-10 ביוני 2013 קאברל חתם בסנדרלנד לאחר שסיים חוזה בבזל. הוא הבקיע את שער הבכורה שלו נגד טוטנהאם הוטספר במסגרת טורניר ברקליס אסיה. ב-17 באוגוסט 2013 הוא ערך את הופעת הבכורה שלו במסגרת הפרמייר ליג נגד פולהאם.

ב-9 בינואר 2014 הושאל לגנואה עד לסיום העונה. ב-30 במאי 2015 חתם בפ.צ. ציריך ל-4 שנים.

בפברואר  חתם בלה מון.

ב-5 במרץ 2018 חתם בלוזאן עד לסיום העונה.

## קריירה בינלאומית
קאברל נולד בכף ורדה, אך בצעירותו שיחק עבור הנבחרות הצעירות של שווייץ. בשנת  הוא החליט לחזור ולשחק עבור . בנובמבר של אותה שנה זומן לראשונה לסגל הנבחרת לקראת משחק ידידות נגד  בו הפסידה נבחרתו 1-0 כאשר קאברל עצמו לא שותף במשחק.

## תארים
; פ.צ. בזל
*אליפות שווייץ: , , , , 
*הגביע השווייצרי: , , 

## קישורים חיצוניים

קטגוריה:כדורגלנים שווייצרים
קטגוריה:כדורגלנים מכף ורדה
קטגוריה:קשרי כדורגל שווייצרים
קטגוריה:קשרי כדורגל מכף ורדה
קטגוריה:פראיה: כדורגלנים
קטגוריה:כדורגלני לוזאן
קטגוריה:כדורגלני פ.צ. בזל
קטגוריה:כדורגלני סנדרלנד
קטגוריה:כדורגלני גנואה
קטגוריה:כדורגלני פ.צ. ציריך
קטגוריה:ספורטאים שווייצרים בספרד
קטגוריה:ספורטאים שווייצרים באנגליה
קטגוריה:ספורטאים זרים באיטליה
קטגוריה:ספורטאים זרים בספרד
קטגוריה:ספורטאים מכף ורדה באנגליה
קטגוריה:אישים מכף ורדה שנולדו ב-1988
קטגוריה:שווייצרים שנולדו ב-1988
קו רציף

ממוזער|שמאל|250px|לוגו המיזם
**קו רציף** הוא מיזם של משרד התחבורה לשיפור האינטגרציה בין שירותי האוטובוסים לבין שירותי רכבת ישראל.

המיזם הושק בשנת 2010 ומאז הוא הופעל ביישובים רבים ברחבי הארץ. בכל יישוב שבמיזם, חברת האוטובוסים מקצה מספר קווים ייעודיים עבור המיזם.

## דוגמאות מרכזיות לפעילות "קו רציף"

* קיצור מסלולי קווי אוטובוס המגיעים אל תחנות הרכבת ומהן, כדי לקצר את זמן ההגעה אל תחנות הרכבת ומהן.
* התאמת לוחות הזמנים של קווי האוטובוס ללוחות הזמנים של רכבת ישראל.
* שיפור התשתית הפיזית המשמשת את קווי האוטובוס בסמוך לתחנות הרכבת:
** מפרצי אוטובוסים
** נתיבי תחבורה נפרדים
** שיפור סככות ההמתנה לנוסעים ועוד
*שיפור מערך המידע לציבור על השירות המשולב – אוטובוסים ורכבות'''
** התקנת שילוט הכוונה למסופי האוטובוסים בתחנות הרכבת
** הצבת שלטי מידע ומפות המפרטות את מסלולי קווי האוטובוס בסככות ההמתנה לאוטובוסים.
** הצבת שלטי "זמן אמת" דיגיטליים, המציגים לציבור את זמני יציאת האוטובוסים.
* יצירת כרטוס משולב ואחיד, הפוטר את הנוסע מהליך כפול של קניית כרטיסים ומוזיל את מחיר הכרטיסים.

## ראו גם
* משרד התחבורה והבטיחות בדרכים
* רכבת ישראל
* תחבורה ציבורית בישראל

## קישורים חיצוניים
* מגזין המושבות- תחבורה: האזור מתקדם לקו רציף
* אשקלונים- לאן נוסעים תושבי אשקלון? 
* אשקלון נט- התושבים מעדיפים להגיע לרכבת באוטובוסים
* Mynet- הותאמו הזמנים של האוטובוסים לרכבת במודיעין
* ערוץ 10- החיבור המוצלח בין רכבת ישראל לאוטובוסים

קטגוריה:ישראל: תחבורה ציבורית
סוסו

300px|ממוזער|שמאל|לוגו מנוע החיפוש Soso
**סוֹסוֹ** (בסינית: 搜搜, פין-יין: Sōusōu, באנגלית: **Soso**) הוא מנוע חיפוש סיני פופולרי, שהושק בשנת 2006. Soso בבעלות התאגיד הסיני Tencent. מנוע החיפוש ***Soso.com*** הוא אחד מאתרי הדגל של החברה, יחד עם Pegyou ו-QQ המצליחים.

בנובמבר 2014 היה האתר במקום ה-45 בעולם וה-11 בסין, על פי מדד Alexa. בשנת 2013 טנסנט השקיעה בחברת סוהו 448 מיליון $ לפיתוח מנוע חיפש שלה והפסיקה פיתוח של סוסו.

## קישורים חיצוניים
* 

קטגוריה:מנועי חיפוש
קטגוריה:תרבות אינטרנט
קטגוריה:אתרי אינטרנט שהושקו ב-2006
דליה קורקין

**דליה קורקין** (נולדה בשנת 1961) היא מנהלת ישראלית, המשמשת מאז 1998 כמנכ"ל קבוצת עמל ומעבר.

## ביוגרפיה

קורקין נולדה וגדלה בקיבוץ רמות מנשה ובנעוריה בחרה לעבוד בהנהלת חשבונות של הקיבוץ. בתום שירותה הצבאי המשיכה בתחום הנהלת חשבונות, וסיימה לימודי כלכלה וניהול במכללת רופין.

את הכניסה לתחום הניהול החלה קורקין בשנת 1995 כמנהלת הכספים בקיבוצה, והמשיכה את דרכה בשנת 1998, כשחברה קטנה בשם עמל, שעסקה בהפניית כוח אדם מקצועי למספר קיבוצים בתחום הבריאות והסיעוד, חיפשו מנהל לחברה. למרות שקורקין לא הייתה קרובה לתחומי עיסוק אלה, היא ראתה פוטנציאל להיכנס לתחום הסיעוד בקיבוצים. היא זיהתה את קשייהם של חברי הקיבוץ לתפעל את בתי הסיעוד שלהם ולטפל בחוליהם הקשים, כיוון שסיעוד דורש התמחות, וזהו עיסוק אינטימי שחברי קיבוץ נרתעו להיכנס אליו. היא החלה לעבור בקיבוצים בשכנוע החברים לאפשר להפעיל אצלם מסגרות של בריאות. בין השאר חתמה עם קבוצה של עשרה קיבוצים בגליל העליון, שכינו עצמם "סלע הגליל" על ניהול וטיפול בבתים סיעודיים. בינתיים גם התפשטה לבתי סיעוד ובתי חולים בשוק החופשי.
היא הכניסה את קבוצת גרנות כשותף שווה בחברה-האם "עמל סיעודית" וביססה את עמל ומעבר כחברת כחברת סיעוד ותחומים משיקים נוספים כמו תחום בתי האבות, טיפול נפשי ועוד. הפועלת בפריסה ארצית בקיבוצים, במושבים ובערים. בשנת 2015 רכשה קורקין 30% מרשת עמל ומעבר והמשיכה לכהן כמנכ"לית הרשת. בשנת 2024 הודיע בנק הפועלים על רכישת כ-20% מהרשת, לפי שווי של 1.5 מיליארד ש"ח, וחלקה של קורקין ירד ל-16%.

לאורך השנים רכשה קורקין מספר חברות בתחום הסיעוד והאבחון הפסיכולוגי ומיזגה אותן לתוך החברה בניהולה. כמו כן היא כותבת ומרצה מדי פעם בענייני סיעוד.

בשנת תשפ"ה קבלה אות "יקירת אורנים - המכללה האקדמית לחינוך על פועלה בתחום החינוך המיוחד.

## קישורים חיצוניים
* 
* 

## הערות שוליים

קטגוריה:מנהלות ישראליות
קטגוריה:מנהלים ישראלים
קטגוריה:רמות מנשה (קיבוץ): אישים
קטגוריה:בוגרי המרכז האקדמי רופין
קטגוריה:בוגרות המרכז האקדמי רופין
קטגוריה:ישראליות שנולדו ב-1961
קטגוריה:ישראלים שנולדו ב-1961
ישראל צינברג

**ישראל** (**סרגיי לזרֶביץ**') **צינברג** (ביידיש: **צינבערג**; ברוסית: **Цинберг**; בכתב לטיני: **Zinberg**; 1873, כפר על יד לנובצי, ווהלין – 1939) היה היסטוריון של הספרות העברית והיידית ופובליציסט יהודי רוסי, מהנדס כימיה במקצועו.

## קורות חיים
צינברג נולד בכפר סמוך ללאנוביץ (אז בווהלין, כיום באוקראינה). לאביו אליעזר. כבחור צעיר היגר לגרמניה ולמד את מקצוע הכימיה, משם עבר לבזל והשלים תואר דוקטור לפילוסופיה. ב-1898 חזר לרוסיה ונתמנה למנהל מעבדה כימית בבירה פטרבורג.

בעודו מתפרנס מעבודתו בתחום הכימיה, הקדיש את זמנו הפנוי לכתיבה פובליציסטית וספרותית, יחד עם שמעון דובנוב היה בין מייסדי מפלגת העם היהודית (יידישע פאלקס-פארטיי), והאמין בקיום עצמאי ליהודים כלאום בתוך רוסיה ובאוטונומיה תרבותית יהודית. הוא לא שלל את הציונות, אך לא הסכים לקבל את עיקרון שלילת הגלות והאפשרות של יהדות עולמית בעלת ישות לאומית חינוכית ותרבותית.

צינברג שימש עורך באנציקלופדיה היהודית הרוסית וכתב בעצמו כ-300 ערכים. כתב מאמרים רבים ומקיפים בכתבי העת להיסטוריה יהודית בתחום הספרות העברית והיידית. כן השתתף בעריכת "ספר ההיסטוריה הגדול של יהדות רוסיה" וכתב את הספר "תולדות העיתונות היהודית ברוסיה" (1915).

חיבורו העיקרי הוא "תולדות ספרות ישראל", שנועד להקיף את תולדות ישראל משנת 900 ועד 1900, שמונת הכרכים הראשונים נדפסו בווילנה (1929-37), וכרך נוסף נדפס אחרי פטירתו (ניו יורק 1966). הספר כתוב בנימה אוהדת כלפי היצירה היהודית, ומגלה חיבה לספרות המסתורין והחסידות, ובפרט לספרות היידית.

צינברג עמד בקשר מכתבים עם סופרים מפורסמים כמו שלום עליכם, חיים נחמן ביאליק ואחד העם.

בתקופה הסובייטית ניסה צינברג להמשיך במחקריו. חומר היסטורי עוד פורסם מפרי עטו ב-1930, אך המשטר הצר את צעדיו, וב-1938 נאסר והוגלה למחנה ריכוז במזרח הרחוק, שם מת.

אחרי הוועידה ה-20 של המפלגה הקומוניסטית טוהר שמו בשנת 1956.

## פרסומיו

* **תולדות ספרות ישראל- מן הפייטנים הראשונים ומשוררי ספרד עד תקופת ההשכלה ברוסיה**,  (שישה כרכים), הוצאת  ש. שרברק, 1955.
**כרך א': הפייטנים הראשונים ומשוררי ספרד, יהדות אשכנז וצרפת.
**כרך ב': המאבק בין הקבלה והמסורת לבין הפילוסופיה  הראציונאליסטית, פילוסופים יהודים בספרד, יהודי איטליה בתקופת הרנסאנס.
**כרך ג': המרכז התרבותי בממלכה העות'מאנית.
**כרך ד': ספרות יידיש מראשיתה ועד תקופת ההשכלה.
**כרך ה': השכלת ברלין / חסידות והשכלה (1780-1820).
**כרך ו': תקופת הזריחה של ההשכלה.

## לקריאה נוספת
* יהודה סלוצקי: ישראל צינברג האיש ויצירתו, בתוך: תולדות ספרות ישראל ז'.
* ש. ורסס: ישראל צינברג, ההיסטוריון של ספרותינו, בתוך: העבר, כ', תשלג.

## קישורים חיצוניים

* ישראל צינברג באתר WorldCat Identities
* 
* 
* גלינה אליאסברג, 
* 
* חירות 16.6.1964: פורסמו פרטים מעניינים מארכיונו של צינברג.
* 

קטגוריה:יהודים מווהלין
קטגוריה:היסטוריונים יהודים רוסים
קטגוריה:היסטוריונים יהודים אוקראינים
קטגוריה:חוקרי ספרות יידיש
קטגוריה:חוקרי ספרות עברית
קטגוריה:חוקרי יהדות מזרח אירופה
קטגוריה:חוקרי ספרות יהודים רוסים
קטגוריה:עורכי עיתונים בשפה העברית
קטגוריה:אנציקלופדיסטים יהודים
קטגוריה:מורשעים בעבירות על רקע אידאולוגי בברית המועצות
קטגוריה:רוסים שנולדו ב-1873
קטגוריה:רוסים שנפטרו ב-1939
אברבאיה

**אַבּרָבָאיָה** הוא שם משפחה יהודי. 

קטגוריה:שמות משפחה יהודיים
פיסטיצ'י

**פיסטיצ'י** (באיטלקית: **Pisticci** או **Pestìzze** בדיאלקט המקומי) היא עיר וקומונה בנפת מטרה שבמחוז בזיליקטה. העיר היא השנייה במספר תושביה בנפה (אחרי מטרה עצמה) והרביעית במחוז כולו.

בגלל מיקומה, העיר נפגעה בעבר מספר פעמים ממפולות הרים, מהגדולות שבהם היו בשנים 1688 ו-1973, כשחלקים גדולים מהעיירה נקבר תחת הבוץ.

## קישורים חיצוניים

* 

קטגוריה:בזיליקטה: ערים
יצחק קמינר

**יצחק אייזיק קמינֵר** (**קאמינר**; מאי 1834, ה'תקצ"ד, ז'יטומיר, האימפריה הרוסית (אוקראינה) – 1901, ברן, שווייץ) היה משורר יהודי עברי.

## ביוגרפיה
קמינר נתפס להשכלה כנער, כך זכה לאחר חתונתו בגיל 16, בשנת 1854, במשרת מורה בבית הספר הממשלתי ליהודים של ז'יטומיר, שם לימד עד 1859. לאחר מכן עבר לקייב על מנת ללמוד רפואה באוניברסיטת קייב. כשהשלים את לימודיו שימש כרופא מחוזי בצ'רניהיב. (צ'רניגוב)

קמינר נטה לסוציאליזם, והיה קשור בפעילות מהפכנית. כתב שירים בעיתונים הסוציאליסטיים היהודיים "האמת" ו"אספת חכמים", אף שהסתייג מהנטיה להתבוללות שהתבטאה בחוגים אלו. כמו כן פרסם שירים ב"המגיד", "השחר", "הקול", "הכרמל' ועוד; שיריו מעבירים ביקורת על החסידים ועל המשכילים החדשים, במיוחד התלוצץ על טיפוסי ה'גבירים'. סדרת שירים שכתב בשם 'משכיל אל דל' מתארת ברוח חיובית את הטיפוס היהודי העממי.

קמינר הצטרף ל'חיבת ציון' והטיף לה בשיריו ובאספות עם. את מתנגדיה דן ברותחין ובבקורת קטלנית.

אחרי מותו פרסמו אחד העם וי"ח רבניצקי קובץ משיריו (אודיסה תרס"ו).

שיריו אינם נחשבים כבעלי ערך רב, אך בזמנו שימשו כתמרור אזהרה בפני התבוללות והיסחפות להשכלה רדיקלית.

## מספריו
* סדר כפרות לבעל טקסי או, שבע תועבות בלבו: מסודרו של בני דן (ע"פ נוסח הריב"א ז"ל) (ווארשויא: דפוס א' גינז, תרל"ח)
* קינות מסידורם של בני דן (וויען: געארג בראג, תרל"ח)
* s:שירי יצחק בן אברהם, ד"ר קאמינר: כולל מבחר השירים שנדפסו בכתבי עת ובמאספים שונים עם הקדמה ותולדות המחבר (בצירוף תמונתו).

## לקריאה נוספת
* י"ח רבניצקי, פיטן לאומי, בתוך: דור וסופריו, א' קמג'.
* יוסף קלויזנר, היסטוריה של הספרות העברית החדשה, ו' 188.
* הלל ברזל, המנון ומאניפסט: יצחק אייזיק קמינר. בתוך: שירת חיבת ציון (תל אביב: ספרית פועלים, תשמ"ח 1987), עמ' 116–122.

## קישורים חיצוניים
* 
* 
* 

קטגוריה:משוררים כותבי עברית
קטגוריה:משוררים יהודים
קטגוריה:יהודים רוסים
קטגוריה:יהודים אוקראינים
קטגוריה:חובבי ציון
קטגוריה:בוגרי אוניברסיטת קייב
קטגוריה:ילידי 1850
קטגוריה:רוסים שנפטרו ב-1901
ארמן טראורה

**ארמן טראורה** (בצרפתית: **Armand Traoré**; נולד ב-8 באוקטובר 1989) הוא כדורגלן עבר סנגלי-צרפתי ששיחק בעמדת המגן השמאלי.

## קריירת מועדונים
לאחר שעבר במחלקות הנוער של ראסינג פריז ומונקו ב-1 באוגוסט 2005 עבר לארסנל והצטרף לקבוצת המילואים של המועדון. ביולי  הוא ערך את הופעת הבכורה שלו בקבוצה הראשונה במשחק ידידות נגד אייאקס אמסטרדם. באוגוסט  הוא חתם על חוזה מקצועי במועדון. ב-24 באוקטובר 2006 הוא ערך את הופעת הבכורה הרשמית הראשונה שלו בסיבוב השלישי של גביע הפוטבול ליג נגד וסט ברומיץ' אלביון. בעונתו הראשונה הוא שיחק 6 משחקים בגביע הליגה, אחד במסגרת גביע ה-FA אך הוא לא רשם דקות משחק בליגה. ב-5 באפריל 2008 הוא ערך את הופעת הבכורה שלו בליגה נגד ליברפול. ב-4 באוגוסט 2008 הוא חתם על חוזה ארוך טווח בארסנל.

ב-21 באוגוסט 2008 טראורה הושאל לפורטסמות' על מנת לצבור דקות משחק. הוא ערך את הופעת הבכורה שלו בליגה נגד מנצ'סטר יונייטד. טראורה זכה לדקות משחק רבות בפורטסמות', אך באמצע העונה ניקו קראנצ'ר חזר מפציעה וטראורה קיבל פחות דקות. ב-18 במאי 2009 הבקיע את שער הבכורה שלו בליגה בניצחון 1-3 נגד סנדרלנד.

לקראת תחילת עונת  הוא חזר לארסנל. בעקבות פציעתם של גאל קלישי וקירן גיבס טראורה קיבל את ההזדמנות בהרכב, אך נפצע בניצחון 0-3 נגד אסטון וילה והחמיץ כמה משחקים.

ב-31 באוגוסט 2010 טראורה הושאל ליובנטוס עד לסיום העונה. בתחילת העונה נפצע ל-3 חודשים, משום כך הוא ערך את הופעת הבכורה שלו רק ב-13 בנובמבר 2010 בתיקו 1-1 נגד רומא. ב-1 בדצמבר הוא ערך את הופעת הבכורה שלו בהרכב הפותח. טראורה כמעט ולא זכה לדקות משחק והוא ערך בסך הכל 10 הופעות במדי "הגברת הזקנה". בסיום העונה חזר לארסנל.

ב-30 באוגוסט 2011, טראורה חתם בקווינס פארק ריינג'רס ל-3 שנים. ב-12 בספטמבר 2011 טראורה ערך את הופעת הבכורה שלו בק.פ.ר. בתיקו 0-0 נגד ניוקאסל יונייטד. ב-17 בספטמבר 2011, טראורה בישל 2 שערים בניצחון 0-3 נגד וולברהמפטון ונדררס. טראורה לא פתח את עונת  עקב פציעה.

לקראת עונת  הצטרף לנוטינגהאם פורסט, בחוזה לשלוש עונות.

ב-2 בפברואר 2018 הושאל לקארדיף סיטי.

ב-20 ביולי 2018 טראורה חתם בריזספור מליגת העל הטורקית לשנתיים עם אופציה לשנה נוספת.

ב-6 בנובמבר 2019 חזר טראורה לקארדיף סיטי. כעבור חודשיים, שוחרר מהמועדון, כאשר לא רשם ולו דקת משחק אחת.

בספטמבר 2020 הודיע על פרישה ממשחק פעיל.

## קריירה בינלאומית
בצעירותו, טראורה שיחק בנבחרות הצעירות של צרפת. ביוני  הוא החליט לייצג את . ב-10 באוגוסט 2011 הוא ערך את הופעת הבכורה שלו בנבחרת בהפסד 2-0 נגד  במשחק ידידות.

## קישורים חיצוניים

* פרופיל השחקן באתר ק.פ.ר.

קטגוריה:מגני כדורגל צרפתים
קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלנים סנגלים
קטגוריה:מגני כדורגל סנגלים
קטגוריה:קשרי כדורגל סנגלים
קטגוריה:צרפתים ממוצא סנגלי
קטגוריה:כדורגלני מונקו
קטגוריה:כדורגלני ארסנל
קטגוריה:כדורגלני פורטסמות'
קטגוריה:כדורגלני יובנטוס
קטגוריה:כדורגלני קווינס פארק ריינג'רס
קטגוריה:כדורגלני נוטינגהאם פורסט
קטגוריה:כדורגלני קארדיף סיטי
קטגוריה:כדורגלני ריזספור
קטגוריה:כדורגלני נבחרת סנגל
קטגוריה:כדורגלני גביע אפריקה לאומות 2012
קטגוריה:צרפתים שנולדו ב-1989
קטגוריה:סנגלים שנולדו ב-1989
ישראל סלומניצקי

**ישראל** (**איז'ק**) **סְלוֹמניצקי** (Slomnicki; 17 בדצמבר 1903, לודז' – 19 באוקטובר 1991, ישראל) היה ביוכימאי ישראלי, שעסק בפיתוח אמצעים וגידולים חקלאיים.

## ביוגרפיה
סלומניצקי נולד בלודז', ובילדותו היגרה משפחתו לבירה סנקט פטרבורג, שם למד בגימנסיה. ב-1922 עלה לארץ ישראל. ב-1924 הצטרף לקיבוץ בית אלפא, ועסק בטיפול בגינת הירק. לאחר שעזב את הקיבוץ, שימש כמדריך ראשי לירקות באזור הצפון מטעם תחנת הניסיונות החקלאית ברחובות (1936–1942).

ב-1942 החל סלומניצקי ללמוד באוניברסיטה העברית, וב-1947 קיבל תואר מוסמך בביוכימיה ובבקטריולוגיה. עוד קודם השלמת התואר מונה כמרצה בפקולטה לחקלאות, עקב ניסיונו הרב. הוא הרצה עד 1958, אז השלים את עבודת הדוקטור שלו בנושא: "שתי עונות גידול של תפוחי-אדמה בישראל".

במשך עשר שנים נוספות, כיהן סלונימצקי המנהל המחלקה לירקות במכון לגידולי שדה וגן במכון וולקני שבבית דגן, עד פרישתו לגמלאות ב-1968. בהמשך עבד בייעוץ פרטי עד 1971, ובהתנדבות בתחומים שונים גם בשנים מאוחרות יותר.
ב-1985 זכה סלונימצקי בתואר "עמית כבוד" של מִנהל המחקר החקלאי. נפטר ב-1991, בגיל 88.

היה נשוי לחנה (הַנקה) לזרסון (1903–1980).
סלומוניצקי נפטר באוקטובר 1991 ונקבר בבית הקברות של קיבוץ בית אלפא.

## מחקרו
מחקרו של סלונימצקי התמקד בפיזיולוגיה של תפוחי אדמה, בטיפוח זנים שיתאימו לאקלים הישראלי, ובייצור מקומי של זרעים. מומחיותו הבינלאומית הביאה לשיתוף פעולה עם מדינות שונות, ב-1954 ייבא מיפן את הטכניקה של שימוש בחיפוי שקוף, וקידם בארץ גידולי ירקות חורף תחת יריעות פלסטיק.

בעקבות פעולותיו, התפתחה מאוד שיטת הגידולים החסויים, ובהמשך גם חקלאות המנהרות העבירות והחממות, שנחשבים לחלק מן ההישגים החשובים של החקלאות הישראלית המודרנית.

בשנים 1965 ו-1966 סייר באיראן ובטורקיה כדי לאתר זני ירקות ייחודיים שישמשו לטיפוח זנים חדשים, אחת מתרומותיו המשמעותיות הייתה טיפוח זני תות שדה העמידים ומניבים בחורף, על מנת לייצא לאירופה.

כמו כן עסק בבעיות גידול של בצל, של שעועית ושל פול הגינה.

כתב ערכים שונים בנושאי בוטניקה וביוכימיה באנציקלופדיה העברית (בצל, חקלאות, תפוח אדמה).

## קישורים חיצוניים
* ישראל סלומניצקי באתר מרכז וולקני
* 
* 

## הערות שוליים

קטגוריה:ביוכימאים ישראלים
קטגוריה:אגרונומים ישראלים
קטגוריה:סגל מכון וולקני
קטגוריה:סגל האוניברסיטה העברית בירושלים: חקלאות, מזון וסביבה
קטגוריה:אנשי העלייה השלישית
קטגוריה:עורכי האנציקלופדיה העברית
קטגוריה:בית אלפא: אישים
קטגוריה:בעלי תואר דוקטור מהאוניברסיטה העברית בירושלים
קטגוריה:אישים הקבורים בבית הקברות המשותף לבית אלפא וחפציבה
קטגוריה:ישראלים שנולדו ב-1903
קטגוריה:ישראלים שנפטרו ב-1991
ריכוז אלוואולרי מינימלי

**ריכוז אלוואולרי מינימלי** או **MAC** (אנגלית: **Minimum alveolar concentration**) הוא מושג המשמש להשוואת עוצמה של חומר הרדמה. מושג זה מוגדר כריכוז של אדי חומר ההרדמה בריאות בו 50% מהחולים לא יזוזו בתגובה לחתך בבטן. ערך זה משמש כסף מינימום, כשלמעשה את החולים מרדימים בערכים גבוהים מזה. למעשה, מדובר בערך החציוני. השימוש במושג מינימום הוא ככל הנראה תוצר של המקום הראשוני בו המושג הופיע. ככל שערך ה-MAC נמוך יותר, כך החומר פוטנטי יותר. מושג זה הוצג לראשונה ב-1965. 

יש לשים לב שהעלייה ב-MAC היא אקספוטנציאלית: אם בריכוז של MAC יורדמו 50% מהחולים, הרי שבריכוז של פי 1.3 יורדמו 99% מהחולים.

קטגוריה:הרדמה
הנקודה החמה של איסלנד

[ממוזער|250px|ההתפרצות ב[קראפלה, 1984]]
ממוזער|250px|המערכת הגעשית של איסלנד
ממוזער|250px|אזורי מערכות געשיות והרי געש פעילים באיסלנד
**הנקודה החמה של איסלנד** היא נקודה חמה האחראית באופן חלקי לפעילות הגעשית העזה שיצרה את האי איסלנד.

## תיאור
איסלנד הוא אחד האזורים הגעשיים הפעילים ביותר בעולם, כשהתפרצויות געשיות מתחוללות בממוצע אחת לשלוש שנים (במאה ה-20 היו 39 התפרצויות געשיות באיסלנד או בקרבתה). כשליש מכל הלבה הבזלתית שהתפרצה במהלך ההיסטוריה הכתובה נוצרה בהתפרצויות באיסלנד. התפרצויות בולטות כוללות את התפרצות אלדגיו (Eldgjá), מערכת סדקים של הר הגעש קטלה (Katla), בשנת 934 (ההתפרצות הבזלתית הגדולה ביותר בעוצמתה בעולם שיש לגביה עדות כתובה), התפרצות לאקי (Laki) ב-1783 (ההתפרצות הבזלתית השנייה בעוצמתה בעולם), וכמה התפרצויות מתחת לכיפות הקרח שגרמו לשיטפונות הרסניים, הפעם האחרונה ב-2010 לאחר התפרצות הר הגעש אייאפיאטלאייקוטל.

איסלנד שוכנת על הרכס המרכז-אטלנטי, רכס מרכז אוקייני תת-ימי ברובו, חלק ממערכת הרכסים המרכז-אוקייניים בעולם, וכמותם גם הוא גבול פתיחה ותוצר של תהליך היפרדות היבשות, שהחל לפני כ-180 מיליון שנה. תהליך זה, הנמשך גם כיום, מביא להתרחקותם של הלוח הצפון-אמריקאי מהלוח האירו-אסיאתי, וזאת בקצב של כ-2.5 ס"מ בשנה. מיקומה זה של איסלנד אחראי באופן חלקי לפעילות געשית אינטנסיבית זו, אבל נדרשת סיבה נוספת שתסביר מדוע איסלנד הוא אי גדול בעוד שיתרת הרכס כוללת בעיקר הרי מצולה שפסגתם מתחת לגובה פני הים.

בנוסף להיותה של הנקודה החמה אזור שבו הטמפרטורה גבוהה יותר מאשר באזורים הסמוכים של מעטפת כדור הארץ, משערים כי היא מכילה ריכוז גבוה יותר של מים. נוכחות של מים במאגמה מורידה את טמפרטורת ההתכה, וייתכן שעובדה זו משחקת תפקיד בהגברת הגעשיות באיסלנד.

## התאוריות למקורה של הנקודה החמה
קיימת מחלוקת מתמשכת האם מקורה של הנקודה החמה בתימרת מעטפת המתחילה עמוק בסמוך לגלעין כדור הארץ או שמקורה בעומקים רדודים יותר.

כמה גאולוגים מטילים ספק בטענה שמקור הנקודה החמה של איסלנד זהה לנקודות חמות אחרות דוגמת הנקודה החמה של הוואי. בעוד ששרשרת איי הוואי והרי המצולה אמפרור (Emperor Seamounts) צפונית להם מדגימים בבירור את עקבות תנועת הלוח הפסיפי מעל הנקודה החמה של הוואי לאורך זמן, אין שום סימן לתנועה כזו באיסלנד.

אחת ההצעות הייתה להתייחס לקו שבין הר הגעש גרימסווטן לאי הגעשי סירטסיי כתנועתו של הלוח האירו-אסיאתי, והקו בין גרימסווטן לחגורה הגעשית של סניפלסנס (Snæfellsnes) כתנועתו של הלוח הצפון-אמריקאי.

### תיאורית תימרת המעטפת
אחת ההשערות היא שתימרת מעטפת פועלת מתחת לאיסלנד, ושהנקודה החמה היא ביטויה על פני השטח. התימרה מגבירה את רמת הגעשיות שכבר קיימת בשל תהליך התרחקות הלוחות, הן במרכז האי והן ברכס רייקיאנס (Reykjanes) מדרום מערב לאזור הגעשי העיקרי של איסלנד. משערים שהתימרה צרה למדי, ייתכן שקוטרה כ-100 קילומטרים, והיא מגיעה עד לעומק של 400 עד 650 קילומטרים מתחת לפני השטח של כדור הארץ, וייתכן שעד לגבול שבין הגלעין למעטפת.

מחקרים הראו שהטמפרטורה של הנקודה החמה גבוהה רק ב-50 עד 100 מעלות מסביבתה, הפרש שאינו גדול מספיק על מנת לגרום לתימרה לצוף.

השערה שנועדה להסביר את היעדר הסימנים להתקדמות לוח מעל תימרת המעטפת לאורך זמן טוענת כי התימרה שהתה במשך זמן רב תחת הקראטון של גרינלנד.

## לקריאה נוספת

*
*
*


## קישורים חיצוניים

* Origin of the Iceland hotspot and the North Atlantic Igneous Province


## הערות שוליים

קטגוריה:איסלנד: גאולוגיה
נלטרקסון

**נלטרקסון** (אנגלית: **Naltrexone**) הוא אנטגוניסט לרצפטורים אופיואידים, שמשמש בעיקר לגמילה מאלכוהול ואופיואידים. הוא משווק בצורה גנרית כמלח הידרוכלוריד, **naltrexone hydrochloride**, ומשווק תחת השמות המסחריים Revia ו-Depade. בחלק מהמדינות, בהן ארצות הברית, משווקת התרופה בזריקות לטווח ארוך שנלקחות פעם בחודש, תחת השם ויויטרול.

## שימושים רפואיים
### התמכרות לאלכוהול
השימוש העיקרי בתרופה זו הוא עבור התמכרות לאלכוהול. הנלטרקסון אושרה על ידי מנהל המזון והתרופות האמריקאי, ה-FDA, לטיפול בהתמכרות לאלכוהול ב-1994, בעקבות פרסום שני מחקרים ראשונים על תרופה זו בשנת 1992. מאז מחקרים נוספים אישרו את יעילות התרופה בהפחתת תדירות וכמויות השתייה.

המנה התחלתית של 25 מ"ג ואחר כך 50 מ"ג ליום. 

נלטרקסון הוכח כמפחית את שיעורי הישנות ההתמכרות לאחר התנזרות במחקרים קליניים רבים. בנוסף, יש ראיות כי נלטרקסון מסייע בהפחתת כמויות השתייה בזמן נטילתו אצל אנשים שממשיכים לשתות גם בזמן נטילת הנטלרקסון, אך פחות יעיל בסיוע לחולים בהתנזרות מוחלטת משתייה. יש מחקרים הטוענים כי נלטרקסון הראה יתרון לעומת פלצבו בהפחתת כמויות שתייה לרמות נורמליות, ולא מנסה להשיג גמילה מלאה מאלכוהול.

מחקרים זיהו גן שנפוץ ב-25-30% מהאוכלוסייה הלבנה שקיומו גורם לתגובה יעילה יותר לנלטרקסון בהפחתה או גמילה מאלכוהול. גן זה כמעט ואינו נמצא בקרב שחורים, והוא שכיח אצל 60-70% מהאסייתים.

### התמכרות לאופיואידים
נלטרקסון עוזר לחולים להתגבר על התמכרות לאופיואידים על ידי חסימת השפעת האופוריה של הסמים. שלא כמו בשימוש עבור התמכרות לאלכוהול, ההשפעה של נלטרקסון על התמכרות לאופיואידים נמוכה הרבה פחות. לפיכך, אף על פי שבמקור התרופה אושרה ב-1984 על ידי ה-FDA לשימוש בהתמכרות לאופיואידים, בדרך כלל משתמשים בנלטרקסון עבור התמכרות לאלכוהול.

סקירה של מחקרים בנושא משנת 2011 הצביעה על כך שיש צורך בחקר נוסף שיצביע על האפקטיביות של התרופה בטיפול בהתמכרות לאופיואידים (ולהשוות נלטרקסון לאופציות אחרות, כגון מתדון). 

אחד החסרונות של התרופה הנלקחת בצורה אורלית הוא שצריכים לקחת אותה באופן יומיומי, כך שייתכן והמטופל יימנע מלקחת את התרופה כדי שלא תפגום בהנאתו מהסמים שהוא צורך. בשל בעיה זו, חולים רבים נושרים במהלך הטיפול בתרופה. לפיכך, תרופה זו היא טיפול אידיאלי רק לחלק קטן מהאוכלוסייה, בדרך כלל אנשים עם מצב חברתי יציב בצורה יוצאת דופן ובעלי מוטיבציה גבוהה. נלטרקסון מסייעת לתלות הפיזית לאופיואידים, אבל בשביל להיגמל לחלוטין מההתמכרות נדרשות התערבויות פסיכו-סוציאליות נוספות (כמו ייעוץ וטיפול קבוצתי), וזאת על מנת לשמור על יעילות הטיפול לטווח רחוק.

## לקריאה נוספת
* 
* 

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:פנולים
קטגוריה:אנטגוניסטים אופיואידים
קטגוריה:תרופות לפי א'-ב'
נתן אדאדי

רבי **נתן אדאדי** (באנגלית: Nathan Adadi; ת"ק, 1740 – ג' באלול תקע"ח, 4 בספטמבר 1818, צפת) היה רב ופרשן תלמוד, מחכמי טריפולי שבלוב; חתנו ותלמידו של רבי מסעוד חי רקח, מחבר מעשה רקח.

## קורות חיים
נולד בארץ ישראל בשנת 1740, בצעירותו נשלח כשד"ר היישוב בירושלים, לליוורנו והתיישב בה. לאחר מכן עבר לטריפולי, שם היה תלמידו של ר' מסעוד חי רקח, שלאחר מכן לקחו לחתן לבתו. בשנת 1792 התמנה כדיין בטריפולי, לצד הדיינים רבי משה לחמייש, רבי חיים ואתורי ורבי שלום פלוס.

בחג השבועות של שנת תקע"ח, 1818 עלה לארץ ישראל עם נכדו אברהם אדאדי, שהיה אז בן 17, והגיעו לעכו. בהמשך עבר והשתקע בצפת, ובאותה שנה נפטר.

שמו מוזכר בין שמות רבני קהילות לוב, המוזכרים בליל יום הכיפורים אחרי אמירת כל נדרי, לפי מנהג יהדות לוב.

הוא חיבר את הספרים **מאורי נתן** ו**חק נתן**, אך הם לא נדפסו ואבדו במשך השנים. ציטוטים מהם משוקעים בכתבי תלמידיו, כמו ספר "שדה יצחק" של תלמידו הרב יצחק גויטע.

הרב נתן אדאדי החל בהכנות להשלמת הכרך השני של חמיו ר' מסעוד - מעשה רקח פירוש על משנה התורה לרמב"ם (הלכות זכייה ומתנה פרקים י"א - י"ד), ולהדפסתם מכתבי יד, אך לא השלים את המשימה. נכדו, ר' אברהם חיים אדאדי, השלים בסופו של דבר את הספר ופרסם אותו בליוורנו בשנת 1862.

## הערות שוליים

נתן
קטגוריה:רבנים לובים
קטגוריה:דיינים
קטגוריה:סופרים יהודים לובים
קטגוריה:שד"רים
קטגוריה:אנשי היישוב הוותיק ילידי ארץ ישראל
קטגוריה:עולים לארץ ישראל בשנים 1800–1881
קטגוריה:אנשי עליות קדומות לארץ ישראל
קטגוריה:טריפולי: רבנים
קטגוריה:אנשי היישוב הוותיק ילידי ארץ ישראל במאה ה-18
קטגוריה:ילידי 1740
קטגוריה:נפטרים ב-1818
פסטיבל האביב של פראג

[ממוזער|250px|"אולם סמטאנה" העירוני ב[פראג, אחד האולמות העיקריים המארחים את פסטיבל האביב השנתי בפראג]]
**פסטיבל האביב הבינלאומי של פראג** (בצ'כית: **Mezinárodní hudební festival Pražské jaro**), שמקובל לכנותו בשם "האביב של פראג", מהווה במה קבועה לאמנים ידועי-שם, תזמורות סימפוניות והרכבי מוזיקה קאמרית מרחבי העולם.
## היסטוריה
הפסטיבל הראשון התקיים בחסות נשיא צ'כוסלובקיה אדווארד בנש, והוועדה המארגנת שלו הורכבה מדמויות חשובות בחיי המוזיקה בצ'כוסלובקיה. אותה שנה, 1946, חגגה התזמורת הפילהרמונית הצ'כית את יובל החמישים לקיומה, ומשום כך ניתן לה הכבוד הרם מכולם: להופיע בכל הקונצרטים התזמורתיים. יוזם הרעיון היה רפאל קובליק, המנצח הראשי של התזמורת באותן שנים. מוזיקאים כמו קארל אנצ'רל, ליאונרד ברנשטיין, סר אדריאן בולט, רודולף פירקושני, יארוסלב קרומבהולץ, רפאל קובליק, מורה לימפאני, יבגני מראווינסקי, שארל מינש, ז'ינט נבה, יארמילה נובוטנה, לב אובורין, דוד אויסטרך, קן-איצ'ירו קובאיאשי ויאן פאננקה זכו לתשואות נלהבות על בימת פסטיבל האביב של פראג. מאז 1952, נפתח הפסטיבל ב-12 במאי - יום השנה למות בדז'יך סמטנה - במחזור הפואמות הסימפוניות שלו, "מולדתי", ועד שנת 2003 היה ננעל בנגינת הסימפוניה התשיעית של בטהובן. 

הפסטיבל מנציח תאריכים מוזיקליים חשובים בהכללת יצירות מאת המלחינים הנוגעים בדבר בתוכניותיו, ומעלה ביצועי בכורה צ'כיים ועולמיים של יצירות מאת מלחינים בני זמננו. אמנים ותזמורות מן המעלה הראשונה מוזמנים להופיע בפסטיבל פראג. בין אלה שהופיעו בפסטיבל סביאטוסלב ריכטר, לורין מאזל, הרברט פון קאראיין, מסטיסלב רוסטרופוביץ', ג'וליאן לויד ובר, בוריס פרגמנשיקוב, לוצ'יה פופ, קים בורג, סר קולין דייוויס, מוריס אנדרה, דמטרי סיטקובצקי, לאוניד קוגן, פאול קלצקי, גוסטב לאונהרדט, אן-סופי מוטר, אלפרד ברנדל, היינריך שיף, לאופולד סטוקובסקי, ארתור הונגר, ארתור רובינשטיין וגנאדי רוז'דסטוונסקי.

האתר המסורתי של פטטיבל האביב הוא אולם הקונצרטים "רודולפינום", בניין נשוא-פנים בסגנון נאו-רנסאנס ובו אולם משובח, על גדת נהר ולטאבה. משלים אותו בית העירייה עתיר הקישוטים של פראג (Obecní dům), המכיל מספר מושבים גדול יותר. 

פסטיבל האביב של פראג מתמקד במיוחד בתמיכה במבצעים צעירים. תחרות המוזיקה הבינלאומית של האביב של פראג נוסדה שנה אחת בלבד אחרי הפסטיבל עצמו, ומתקיימת בכל שנה בסקציות כלים שונות. רשימת הזוכים בתחרויות שעברו כוללת בין השאר את מסטיסלב רוסטרופוביץ', וג'יימס גולוויי.

## ענפים וזוכים בתחרויות
* פסנתר: מרטין קאסיק, איבוֹ קאהאנֶק
* עוגב: וצלאב ראבּאס, אלז בּארְטָה, מרטין זנדר, יארוסלב טוּמָה
* כינור: איוואן שטראוס, בוהוסלב מאטוּשֶק, איוואן זֵנאטי, פטר מאסירו
* צ'לו: מסטיסלב רוסטרופוביץ' 
* חצוצרה: ולדימיר ריילק
* טרומבון: ניקולה מוּטְיֵה
* קרן יער: ראדק בּאבּוֹראק
* בסון: לוּבּוּש הוּצֶק, ואצלב וונאשֶק
* אבוב: ליבֶּנָה סֶקארְדְטוֹבָה
* שירה: דגמאר פקובה, שטפאן מָרְגיטָה, מגדה יאנְקוּלֶסְקוּ
* ניצוח: צ'ארלס אוליברי-מונרו, פייר-מישל דיראן

מגבלת הגיל למועמדים היא 30 שנה.

## קישורים חיצוניים

* 

* World Federation of International Music Competitions
* The first Prague Spring International Cello Competition in 1950 in photographs, documents and reminiscences


פראג
קטגוריה:פראג: תרבות
ריצ'רד מאליגן

**ריצ'רד מאליגן** (באנגלית: **Richard Mulligan**; 13 בנובמבר 1932 – 26 בספטמבר 2000) היה שחקן אמריקאי זוכה פרס גלובוס הזהב ושני פרסי אמי על תפקידיו בסדרות הקומיות "קן ריק"  ו"בועות" .

## ביוגרפיה
מאליגן נולד בניו יורק. אחיו הבוגר היה במאי הקולנוע ההוליוודי רוברט מאליגן. לאחר שסיים את לימודיו ב"אוניברסיטת קולומביה" החל לעבוד בתיאטרון כשחקן וכמנהל במה.

## קריירת משחק
מאליגן החל את הקריירה שלו כשחקן לראשונה בשנות ה-60 בסרטי הקולנוע "מעגל הגיר המודרני" בתפקיד ג'ו קאלן הגרוש של ג'ולי ריצ'רדס (ברברה ברי) ו"הקבוצה" של סידני לומט. בשנת 1970 השתתף מאליגן במערבון של ארתור פן "איש קטן גדול" בתפקיד המפקד הצבאי ג'ורג' ארמסטרונג קסטר.

מאליגן התפרסם בסוף שנות ה-70 בסיטקום המצליח "בועות" בתפקיד קבלן הבנייה בארט קמפבל, על משחקו בסדרה זכה מאליגן בשנת 1980 בפרס אמי לשחקן הטוב ביותר בסדרה קומית.

בתחילת שנות ה-80 השתתף מאליגן בסרטיו של בלייק אדוארדס "מהומה בהוליווד" בתפקיד המפיק ההוליוודי פליקס פרמר ו"בעקבות הפנתר הוורוד" בתפקיד אביו של המפקח קלוזו (פיטר סלרס) ובקומדיה השחורה של ארתור הילר "מורים" בתפקיד הרברט גוואר המחנך שברח ממוסד סגור.

בשנת 1988 דיבב מאליגן בסרט האנימציה "אוליבר וחבורתו" את דמותו של הכלב הדני איינשטיין. באותה השנה החל מאליגן את תפקידו הראשי בקומדיית המצבים "קן ריק" בתור רופא הילדים ד"ר הארי וסטון. מאליגן הופיע בסדרה במשך כ-7 עונות כאשר במהלך הוא זכה בפרס גלובוס הזהב לשחקן הטוב ביותר בסדרה קומית ובפרס אמי שני לשחקן הטוב ביותר בסדרה קומית.

## חיים אישיים
מאליגן התחתן ארבע פעמים. בנו היחיד נולד מנישואיו הראשונים לפטרישיה ג'ונס. בהמשך היה נשוי לכוכבת הקולנוע ג'ואן האקט מ-1966 עד 1973, לשחקנית לינור סטיבנס,  ולשחקנית הפורנו רייצ'ל ראיין.

מאליגן מת ב-26 בספטמבר 2000 בביתו שבלוס אנג'לס ממחלת סרטן המעי הגס כשהוא בן 67.
על שמו של מאליגן הונצח כוכב טלוויזיה בשדרת הכוכבים של הוליווד.

## פילמוגרפיה

### קולנוע
* מעגל הגיר המודרני (1964)
* הקבוצה (1966)
* הבלתי מנוצח (1969)
* איש קטן גדול (1970)
* האוטובוס הגדול (1976)
* מהומה בהוליווד (1981)
* בעקבות הפנתר הוורוד (1982)
* מיקי ומוד (1984)
* כדורי בשר 2 (1984)
* מורים (1984)
*מחזר מתבגר (1985)
* בלאגן יפה (1986)
*תינוקות בארץ הצעצועים (1986) - סרט טלוויזיה
* פוקר אליס  (1987)  
* אוליבר וחבורתו (1988)

### טלוויזיה
* בועות (1977–1981)
* *Reggie*  (1983)
* קן ריק (1988–1995)

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:בוגרי אוניברסיטת קולומביה
קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:אישים שהונצחו בשדרת הכוכבים של הוליווד: טלוויזיה
קטגוריה:זוכי אמי בפריים טיים: שחקן ראשי בקומדיה
קטגוריה:זוכי פרס גלובוס הזהב: טלוויזיה: שחקן בתוכנית מוזיקלית או קומית
קטגוריה:אמריקאים שנולדו ב-1932
קטגוריה:אמריקאים שנפטרו ב-2000
הבורסה האוסטרלית לניירות ערך

**הבורסה האוסטרלית לניירות ערך** (באנגלית: **Australian Securities Exchange**, סימול בורסה: ***ASX***) היא הבורסה העיקרית לניירות ערך באוסטרליה. ASX נוצרה בשנת 2006 כמיזוג של "Australian Stock Exchange" ו-"Sydney Futures Exchange". הבורסה מתופעלת על ידי חברת "ASX Limited" (ASX: ASX).

הבורסה צמחה להיות מ-10 המובילות בעולם ומחזור ההשקעות שלה בסדר גודל של הבורסות לניירות ערך בניו יורק, לונדון ופרנקפורט.

באוקטובר 2024 היו בה 2,118 חברות רשומות, עם שווי שוק של AUD2,974,668.
## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אוסטרליה: כלכלה
אוסטרליה